Anul VI, Nr. 59, mai 2000; 


PENTRU 


Vasile ROŞU 


Când un tânăr american la 
încheierea studiilor, încrezător în 
posibilităţile sale se adresează unui 
patron sau manager, el se exprimă 
cam aşa: “Domnule, daţi-mi vă rog o 
şansă”. 

De multe ori rezultatul unei astfel 
de cereri este o angajare temporară. 
Timp în care el trebuie să 
demonstreze că este util. Dacă în 
acest timp solicitantul a confirmat, 
urmează angajarea definitivă şi 
uneori o promovare rapidă. 

Într-o astfel de postură se află un 
partid sau un candidat independent 
în fața corpului electoral. Să 
dovedească prin fapte că a meritat 
şansa de a arăta că este 

folositor societăţii. 

Până în 1989 alegeam pe “cei mai 
buni dintre cei buni” pe unica listă 
prezentată de partidul comunist. Cât 
au fost de buni s-a văzut şi urmările 
capacității lor le mai suportăm încă 
şi astăzi. 

După 1990 am avut de ales nu de 
pe o listă unică, ci din foarte multe, 
dar din păcate cuprinzând cam 
aceiaşi oameni. Pe lângă puţinii 
oameni noi, cei mulţi, cei vechi, 
arborau în locul roşului aprins rozul 
trandafiriu, jurându-se că au fost tot 
timpul  dizidenţi, cu convingeri 
social-democrate, adversari ai 
totalitarismului. Sau se declarau 
convertiți la democraţia creştină, fără 
însă să fi văzut vreo lumină pe 


drumul Damascului. Incât te întrebi 
când au fost sinceri, atunci sau 
acum? (urmare în pagina 2) 

(Urmare din pagina 1) 

Eram conştienţi că trecerea de la 
economia centralizată la cea de piață nu 
va fi uşoară. Dar nu credeam că aşa-zisa 
tranziție va fi an după an o Fata 
Morgana. Ştiam că Ceauşescu a 
împrumutat miliarde de dolari spre a 
construi o industrie şi o flotă. Dar a 
construit o economie şi azi împrumutăm 
din nou ca să plătim pierderile ce le 
produce. 

Ani de zile am stat la cozi ca să plătim 
banii împrumutați pentru industrializare. 
Ca acum, alți ani buni să strângem 
cureaua pentru a reveni la normal. Cu un 
trandafir sau cu trei, nivelul de trai a tot 
scăzut. Nici cheia nu a deschis uşa spre 
lumină, ci doar prin gaura cheii s-ar 
părea că zărim o rază. 

Cine e vinovat că după 1990 am pus 
lupul cioban la oi? Căci l-am pus noi, nu 
ne-a mai fost impus de tancurile frățeşti. 
Din ce altceva s-au construit vile şi 
palate de-a “lungul căilor de acces spre 
Capitală, dacă nu din averea țării? Nu 
este greşeala țării că în 1996 Convenţia 
nu a obținut destule voturi spre a evita o 
mezalianță? Căci de aceea nu s-au putut 
lua nici în aceşti ani măsuri ferme de 
redresare. Este drept că nici aleşii 
Convenţiei nu s-au dovedit a fi la 
înălțimea aşteptărilor. Nu s-au putut vota 


SOLICITÂND O ŞANSĂ... 


măsuri de control al originii averilor, 
nici de tragere la răspundere a 
falimentării băncilor sau a celor 
răspunzători de dezastrul flotei. Nici de 
stăvilire a corupţiei sau de micşorare a 
prăpăstiei dintre o mână de “învârtiți” şi 
marea masă a populaţiei. Astfel că nici 
relansarea economiei nu s-a realizat, iar 
şomajul se menţine ridicat. 

lată acum, un partid neimplicat până în 
prezent în activitatea de conducere a 
treburilor publice, se prezintă în fața 
corpului electoral. Un partid format din 
foşti deținuți politici, veterani de război, 
luptători din munți şi urmaşi ai acestora. 
Este Partidul Pentru Patrie. Îi veți vedea 
sigla pe manifeste și pe buletinele de 
vot: PP. 

Hrăniţi din suferințe şi jertfe în ani 
lungi de închisoare sau în tranşeele 
ultimului război, ori în viața aspră de 
haiducie prin munții țării în luptă cu 
uneltele comunismului moscovit, 
luminați de exemplul şi porunca celor ce 
au jurat să respingă tentația acumulării 
de averi ca scop al vieţii, aceştia nu 
doresc decât să-şi aducă ultima ofrandă 
pe altarul Patriei: să contribuie la 
restabilirea pe pământul strămoşesc a 
vieţii, aşa cum a lăsat-o Dumnezeu. 
Viaţă de Adevăr, de Dreptate, de 
Virtute. 


ae A PER pnl âu avut grija sa 

i erei O NOUĂ generație 
tineret harnic şi entuziast, UI 

Numai urmând lui Hristos țara 
putea ieşi din marasm. Comunismul va 
i-a afectat numai economia, ci Şi ceea A 
are mai de preț un o SE 
sufletul. 

Răul a existat în lumea noastră E 
înainte de comunism. Dar virtuțile erau 
mereu cultivate de familie, de şcoală de 
Biserică, de oştire, de conştiinţa sociala 
lar când pericolul era mai mare. 
conștiința naţională a fost luminată îi 
credința şi lupta unei generații 
excepționale al cărei continuator Partidul 
Pentru Patrie doreşte să devină. 

Dar tot ce societatea românească 
acumulase în timpul scurs de la ieşirea 
de sub dominaţiile străine a fost iarăși 
spulberat de materialismul comunist 
ateu. Pentru a realiza un nou început, 
spre a se alătura țărilor mai ocrotite de 
soartă, trebuie să restabilim valorile 
vechii Românii: valorile. creştine și 
naționale. 

Fără ele, fără cinste, fără recăpătarea 
respectului şi încrederii față de semeni, 
fără cultul muncii bine făcute, vom 
rămâne mereu la periferia civilizației. 

Pentru această grea sarcină, pentru 
punerea în valoare a forțelor vii ale 
națiunii, candidații Partidului Pentru 
Patrie solicită electoratului român 
încrederea sa. 

Cetăţeni, acordaţi-le această şansă! 


m sau un neom: 


DESPRE "PERICOLUL LEGIONAR" 


De atâtea ori este folosită expresia din 
titlu, încât multă lume o înghite din 
capul locului pe nemestecate, fără să se 
mai gândească: din partea cui provine 
acest "pericol" și pe cine sau ce 
amenință el? Aceasta, spre comparaţie 
cu faptul că de când s-a prăbuşit 
imperiul roșu, aproape nimeni nu mai 
suflă o vorba despre “pericolul 
comunist”. Pe undeva, acoperit de un 
morman de distorsiuni și interpretări 
tendenţioase, există şi un sâmbure 

de adevăr care explică această atitudine 
a lumii democrate. Să încercăm deci să-l 
desluşim în cele ce urmează. 

Din capul locului vom privi diversele 
doctrine (democraţia liberală, 
comunismul, legionarismul) atât din 


punctul de vedere al sistemelor politice 
generate de acestea, dar mai ales din 
punctul de vedere al caracterelor umane 
emblematice produse de fiecare dintre 
ele. 

Ce putem constata? 

Democraţii de tip liberal nu mai percep 
un pericol comunist propriu-zis, pentru 
că sistemul acestuia din urmă s-a 
prăbuşit. Sistemul totalitar de tip 
comunist, fundamentat pe forța militară 
a Armatei Roșii și a Tratatului. de la 
Varşovia a dispărut. Oamenii, în schimb, 
au rămas. Unii au rămas nostalgici după 
gloriile trecute, alţii s-au adaptat repede 
la noile condiţii oferite de liberalizarea 
vieţii, devenind prin mijloace mai mult 
sau mai puţin legale noii imbogăţiţi, noii 


capitalişti. Şi, în fine, au mai rămas 
masele de oameni, depersonalizate și 
dezorientate. Chiar dacă acestea nu sun! 
într-atât de îndoctrinate de deceniile de 
propagandă comunistă — în care nu pă 
a crezut nimeni cu adevărat - ele sunt in 
schimb despuiate de orice credinţă și de 


orice virtuţi care definesc cu sei | 
personalitatea umană. Au îi 
milioane de "oameni noi” de 


A J ori, 
comunist, fără un sistem clar de valor 


uşor manipulabili atât de deniaeoEe 
nostalgic-populistă cât şi de dee 


pro-occidentală, ambele aducând Nici 
promisiuni deşarte şi neîmpliniri- îla 
unul din partidele actuale din ROI 


nu s-a gândit cu adevărat la aceşti 


(continuare în pagină 3) 

oameni, ci doar la voturile lor. 

Acest tip de personalitate reziduala, 
rămasă de pe urma comunismului, nu este 
perceput ca un “pericol” pentru 
democraţie, ci cel mult ca un factor de 
inerție pentru progresul ei necontenit. 
Este şi normal, din moment ce opoziția 
dintre democraţia liberală şi comunism 
nu este chiar atât de mare precum o 
trâmbiţează şi unii şi alţii. Ambele 
sisteme îşi trag rădăcinile dintr-o 
atitudine de tip  materialist-secular, 
comunismul nefiind decât o încarnare 
patologică, dar totodată inevitabilă, a 
ideilor de această speță. 

Pentru democrați, comunismul este 
periculos doar ca sistem, datorită 
caracterului său totalitar, care înăbuşă 
orice libertate şi orice tentativă creatoare 
neconformă cu ideologia oficială. 
Comuniştii izolați, smulşi din contextul 
puterii lor absolute, din cadrul acelui 
sistem, sunt absolut inofensivi. pe 
plan social, în afară poate de cei mai 
radicali şi predispuşi la violență. Dar 
aceştia din urmă constituie o 
minoritate  controlabilă de către 
organele de ordine internă. Scoase 
din mediul lor propice, vedem în 
toată lumina lor  hidoşenia şi 
micimea morală a caracterelor 
produse de către  îndoctrinarea 
comunistă. 

Într-o societate liberă, ideile 
comuniste nu au reuşit şi nu vor 
reuşi niciodată să se impună prin 
simpla lor forță de argumentație sau 
de convingere. Acolo unde ele s-au 
impus, au putut-o face numai însoțite 
de violențe şi barbarii. In ţările 
democratice se încearcă prin urmare o 
serie de diversiuni sub masca ecologistă 
sau pacifistă (condamnarea de exemplu a 
agresiunii NATO asupra lugoslaviei). In 
ele, dincolo de dreptatea principială a 
acestor atitudini ce raliază în jurul lor o 
bună parte din opinia publică, se ascunde 
insidioasa otravă a comunismului, 
nepercepută decâ! de cei avizaţi. 

Ambele sisteme. atât cel democratic- 
liberal cât şi cel comunist-totalitar sunt 
in esența lor de natură egalitarist- 
colectivistă. Toată moneda bătută pe 
individualism şi pe drepturile individuale 
este în cele din urmă praf în ochi: în 
societăţile liberale. individul are dreptul 
să facă ce vrea. mai puţin să se 
transforme într-o adevărată personalitate, 
conştientă de rustul său pe această lume. 


care-şi cunoaşte în profunzime tradiţiile 
şi-şi prețuieşte strămoşii, o persoană 
legată prin fire nevăzute atât de pământul 
patriei cât şi de cerul credinței creştine, 
gata la nevoie să-şi dea şi viața pentru 
aceste valori absolute. Acesta este omul 


nou în sens legionar, concept preluat apoi. 


în mod abuziv şi desfigurat de către 
comunişti. Acest tip de om este 
adevăratul “pericol” în ochii celor ce 
urăsc valorile care pentru el sunt sfinte. 
Acest gen de personalitate umana îi 
deranjează prin simpla prezență pe cei 
care ar dori să transforme omenirea într-o 
masă informă, alcătuită în acelaşi timp 
din braţe de lucru şi consumatori, menită 
să urce spirala producției şi a consumului 
material din ce în ce mai mult, uşor de 
stăpânit şi de manipulat prin nesfârşitele 
libertăţi şi distracţii care li se oferă. 

Cum aşa, deranjează prin “simpla 
prezenţă”? 

Pentru că un om transformat în sens 


legionar înseamnă mult mai mult decât 
masa gălăgioasă a celor care contestă şi ei 
aşa numita “Nouă Ordine Mondială”, El 
este un adevărat catalizator pentru cei din 
jur, prin întreaga sa ţinută şi prin întregul 
său comportament. Spre deosebire de 
isteriile verbale ale  contestatarilor 
stângişti ai “globalismului”, adevărurile 
legionare sunt simple şi adânci. Ele 
izvorăsc deopotrivă din țărâna îmbibată 
cu sângele glorios al înaintaşilor, cât şi 
dintr-o trăire adevărată în duh creştin. Ele 
merg, direct la sufletul oamenilor, de la 
cei mai simpli la cei mai sofisticaţi. Ele 
țin de înclinația naturală a oamenilor din 
orice epocă şi din orice societate către 
mitic şi către transcendent. lată de ce 
Legiunea a crescut în primii săi ani de 

existență de la cinci membri la un milion! 
Dar un singur legionar să existe pe lume, 


pătruns cu adevărat de credinţa sa, și în 
el va clocoti vie şi de neînvins întreaga 
Mişcare Legionară, după cum spunea 
Căpitanul. 

lar spre deosebire de ideologia 
comunistă, care s-a putut impune doar pe 
calea violenţei, ideea legionară a putut fi 
OPRITĂ de la împlinirea ei 
naturală şi firească DOAR PE CALEA 
VIOLENȚEI! lată deci unde este 
“pericolul”, care trebuie “combătut” cu 
orice mijloace! Căci Legiunea cheamă în 
rândurile ei pe toți aceia în sufletele 
cărora mai licăreşte o scânteie de virtute, ' 
spre a-i transforma prin trăirea legionară 
în adevăraţi eroi. ) 
Disciplina şi credința nu duc la dictatura 
arbitrarului şi a bunului plac, ci la 
forjarea de adevărate caractere, care pun 
la temelia relaţiilor interumane nu vreun 
principiu draconic al autorității absolute, 
nici “toleranța” față de rău şi păcat — 
absolut străină adevăratului spirit creştin 
— ci principiul dragostei, care 
depăşeşte astfel  dihotomia 
dintre liberalism şi totalitarism. 
Acesta este principiul din care 
izvorăsc în cele din urmă 
autoritatea şi libertatea “ din 
relațiile interumane. În 
structurile Bisericii este oare 
altfel? Este Biserica organizată 
“dictatorial”, sau poate 
“democratic”? Nici una, nici 
alta. 

Faptul ca în toate sondajele 
de opinie majoritatea 
românilor îşi exprimă 
încrederea în Biserică şi în 
Armată (în coada preferințelor fiind 
Parlamentul) nu se datorează atât 
calităţii celor două instituții 
fundamentale ale societății româneşti — 
care poartă şi ele pecetea defectelor 
colective ale românilor din era post- 
comunistă — cât nădejdii că izbăvirea 
stă în principiile simbolizate de' ele: 
virtuțile creştine şi cele ostăşeşti. lar ce 
organizație din istoria românilor le-a 
înmănuncheat mai desăvârşit în 


sistemul său de valori decât 
Mişcarea Legionară? 
Bogdan MUNTEANU 

HAZLIU - PROFUND 


Dan FLORESCU 


lată o declaraţie şi hazlie şi profundă : "Aş vrea să fiu 
acel. primar general al Capitalei care transformă 
Bucureştiul într-o carte de vizită a României. Bucureştiul 
să devină un oraş modern, curat, sigur, accesibil, civilizat, 
uşor de parcurs şi agreabil, liniştit şi vesel, cu restaurante 
pitoreşti, cu monumente îngrijite şi clădirile vechi 
renovate. Mi-aş dori un Bucureşti fără cerşetori, fără hoți 
şi fără taximetrişti şantajişti care te duc de la Otopeni la 
Hilton contra 150 de dolari. Să nu mai avem prostituate 
atât de ieftine şi nici aurolaci atât de tentanți pentru 
pedofili. Să nu mai confunde nimeni Bucureştiul cu 
Budapesta" 

«Să nu mai avem prostituate atât de ieftine (...)" 

Autorul acestei declaraţii pline de bune intenţii este 
domnul doctor Sorin Oprescu. Domnul Oprescu. este 
candidatul PDSR la primăria Bucureştilor. 

A nu mai avea prostituate aşa de... ieftine, înseamnă 
a avea unele... scumpe (Ssic!). Taman ca-n Occident. 
Prostituate scumpe înseamnă clienți al căror portofel 
poate suporta astfel de super-tarife. Legea cererii şi a 
ofertei. Principiul acțiunii şi al reacţiunii. Electronii şi 
anti-electronii. Modalitatea de stabilire a "prețului corect" 
într-o economie de piaţă liberă, concurenţială, prosperă... 
iar clienți numai cu portofelul gras înseamnă tot poporul 
bogat... plus că dacă prostituatele ar caştiga mai mult, 
atunci vor cheltui suplimentar ca să se aranjeze mai bine 
şi să nu mai arate aşa de stâlcite, şocând privirea 
trecătorilor uitaţi de vreme prin fauna fundăturii 
respective. În fine, autoreglajul economiei de piaţă... 
vorbeam de popor bogat. În situația dată, ar fi bogat 
numai material. Caci n-are a face spiritul cu mai vechea 
meserie a lumii. 

Ce este mai bine? Să ne ocupăm deocamdată mai 
ales de "material", ca să ajungem oleacă Occidentul din 
urmă, cu tot cu decadențe, pentru că o dată materialul 
oarecum împlinit, abia atunci, prea fatal de târziu, să ne 
gândim şi la spiritual?! Un fel de "nu poţi face filozofie pe 
stomacul gol"?! Sau să nu neglijam spiritul de la bun 
inceput, urmând a răzbi mai anevoios materialul, dar 
atunci speranţa ar fi dedicată unei biruințe complete. 

Rezumând întreaga actualitate a României într-o 
singură propoziţie hazlie, de excepţie, domnul Oprescu ar 
putea fi chiar un foarte bun prim ministru şi filozof. Cu 
condiţia să nu fi doar "greșit bine". lar părerea mea este că 
acest sâmbure de profunzime a fost mai mult umor 
involuntar. Sigur că toţi am vrea prostituate mai scumpe, 
echivalentul, deşi ar putea părea bizar, al unui popor 
bogat. Dar ce spun? Eficient ar fi să ne dorim şi ieftin şi 

bun. Prostituate ca cele scumpe, dar la Preţuri ieftine 
"Vrabia mălai visează”... Decât "sărac, dar cinstit", mai 
bine bogat şi 'hoțul neprins e negustor cinstit'. C'aşa-i în 
tenisul campaniilor energofage de însămânțat iluzii şi 
minciunele vara ca să culegi voturi nemeritate toamna 
târziu. 

„„ Subiect deloc cuminte ori facil ce ţi-e şi cu 
prostituția asta (nu putem nici să ocolim subiectul, “nu 
ştie nimic, n-a văzut nimic”). In fine, circ gratis pe pâine. 
Campanii electorale. Cascadorii râsului (plânsului). Dacă 
mă alegeţi pe mine... pauză... lapsus... unde-i fiţuica cu 
promisiunile deșarte şi neacoperite?... Ptiu, ce ghinion! A 
luat-o vântul! Nici picior de vânt să nu mai prind prin 
Cocârlaţi dacă ajung primar!... Reluăm... Motor... Dacă 
ma alegeți pe mine... pauză... iar lapsus... nu ştiu ce vă 
fac, mă nefericiţilor! Trăgătorilor cu capse! Capso-men- 
ilor! 

"Să nu mai confunde nimeni Bucureştiul cu 
Budapesta"... Poate doar dacă ajunge şi Bucureștiul la fel 
de important ca New York-ul! lară America să stea cu 'să 
trăiți' la România. MAI E MULT PÂNĂ DEPARTE. Şi 
de-atâta mălai visat, a căzut ditamai vrabia în reverie de 
acuş-acuş pică deghizată cioara de pe cracă. Deh, dacă-i 
cu gândul la poezie. 

"Sa nu mai confunde nimeni Bucureştiul cu 
Budapesta”... adică poate ne apucăm noi, românii, să 
facem o educaţie globalizantă întregii planete, astfel încât 
Chiar şi ultimul țărănoi din Occident să ştie să arate unde 
se află România pe harta de pe faţa de masă de la birtul 
comunal... Vise, vise! Alegeţi-mă pe mine ca primar! 
Vise, vise! Fraierilor! Ce afon sună multe voci de pretinşi 
viitori “şefi de cătune şi metropole”. 

Cât despre taximetriştii de 150 de dolari de la 
Otopeni la Hilton, mai hazliu răsunau taximetriştii de 150 
de euro de la Otopeni (plecare) tot la Otopeni (sosire), sau 
de la Hilton înapoi tot la Hilton, aşa, doar să învețe 
clientul cum se urcă şi se coboară din... tot mijloacele de 
trasport în comun al întregului popor sunt mai sanatoase. 

Fondat de foşti deținuți politici, veterani de război, luptători în munţi, deportaţi şi 
urmaşii lor 


Ne-am legat să jertfim totul pentru ţară, am jurat să luptăm permanent 
împotriva comunismului, hoţiei, corupției, minciunii. 


Vrem să trezim la luptă toate energiile creatoare ale Neamului, pentru 


slava lui Dumnezeu şi reîntregirea României, pentru reînvierea virtuților 
strămoşeşti şi creşterea tinerelor generaţii în spiritul lor. 


Alăturaţi-vă crezului şi luptei noastre. 


VOTAŢI PENTRU PATRIE! 
DUMNEZEU SĂ NE AJUTE! 


Sperăm că fiecare dintre cei ce citesc rândurile noas- 


tre vor pricepe şi de unde venim şi pe ce drum vom merge 
şi unde dorim să ajungem. 


Sperăm că fiecare dintre dvs. a înţeles că acest an, 
ultimul din veacul ce s-a dus, trebuie să alegem pe cei că- 
rora le vom încredința viitorul nostru şi al copiilor noştri, 
bunăstarea fiecăruia şi, mai ales, soarta României. 


Şi mai sperăm că v-aţi dat seama, în cei 10 ani ce au 
trecut de la începutul ieşirii din coşmarul comunist, că 
niciunul dintre aleşii noştri nu au reuşit, niciunde, să îm- 
plinească speranţele pe care alegătorii le-au avut şi în nu- 
mele cărora le-au acordat votul. 


Dezamăgirea este atât de mare 
încât mai mult de jumătate dintre cei cu 
drept de vot nu ştiu şi, mai grav, nici nu 
vor să se mai ducă la urne. 


Cauza? 


Absența acelei elite, definite prin: 
curățenie sufletească; capacitate de 
muncă şi creaţie; vitejie; viață aspră şi 
războire permanentă cu greutăţile 
aşezate în calea neamului; sărăcie — 
adică renunţarea voluntară de a acumula averi; credință în 
Dumnezeu şi dragoste. 


ŞI, de aceea, în aceşti ultimi 10 ani, nu s-a produs 
acea schimbare pe care toţi au promis-o şi nici unul nu a 
realizat-o; pentru că, în locul faptelor, politicienii s-au 
mulțumit cu lozinci şi promisiuni fără acoperire; pentru că, 
între cei bogaţi şi cei săraci, prăpastia s-a adâncit şi pentru 
că, în cele mai multe cazuri, bogaţii nu s-au îmbogățit prin 
muncă şi nici săracii nu au sărăcit prin lene. 

„„(Ceea ce simțim cu toții sunt relele reale care 
bântuie ţara şi pentru a căror înlăturare, ne învață Emines- 
cu, nu se cere dialectică şi oratorie ci MUNCĂ, 
ECHITATE şi ADEVĂR.” 


Mizeria materială şi morală a populației, destrăbăla- 


rea administrației, risipa banului public, cumulul, păsuirile, 
corupția, toate nu au a face, drept vorbind, cu vreun prin- 


cipiu de guvernare. 


MESAJ PENTRU ANUL 2000 


Oricare ar fi Guvernul şi oricare ar fi vederile sale 
supreme, corupția şi necinstea trebuie să dispară din Viaţa 
publică; oricare ar fi religia politică a unui Guvern, ea nu-i 
dă dreptul de a se servi de NULITĂȚI LACOME pe 
BANI sau de oameni de NIMIC pentru a guverna. 


Chiar numai tendinţa — continuă EMINESCU -— ca 
STATUL SĂ FIE GUVERNAT DE OAMENI CU 0 
ELEMENTARĂ CINSTE şi să înceteze de a fi mărul dis- 
cordiei între cavalerii de industrie şi de „facem treburi”, 
cuprinde un întreg program față cu aceia care nu cred în 
nimic şi pentru care principiile politice n-au fost decât pre- 
texte de a parveni şi îmbogăți”. 


Dar, dat fiind că, VOTUL, 
rămâne singura noastră posibilitate de a 
ne face auziți şi ascultați; şi, dat fiind 
că, numai prin prezenţa noastră la urne 
şi o chibzuită alegere, am putea impune 
prezența unor oameni destoinici la con- 
ducerea țării — de la Primării, la 
Parlament şi Executiv — avem 
DATORIA SĂ PARTICIPĂM LA 
VIITOARELE ALEGERI. 


Cu o singură CONDIŢIE: să 

ELIMINĂM, prin votul nostru pe toți 

cei care, în ultimii zece ani, şi-au arătat NEPRICEPEREA, 

NECINSTEA, IMORALITATEA. sau toate la un loc, indi- 

ferent de partidele politice din care au făcut parte sau prin 
care s-au plimbat. 

Nu este om care să aibă ochi şi care să nu vadă că 
ȚARA aceasta, bogată, a ajuns o ruină: ruină gospodăria 
țărănească, ruină satul (o mână de oameni necăjiti care se 
vaietă), ruină comuna, ruină județul, ruină munți 
despăduriți, ruină câmpurile părăginite, ruină bugetul 
statului, RUINĂ ȚARA. 


ŞI pe deasupra acestor ruine întinse cât ţine pământul 
românesc, o ceată de mişei, o ceată de imbecili, o ceată de 
tâlhari, fără ruşine, şi-au ridicat palate în sfidarea țării, ca” 
re geme de durere şi spre pălmuirea suferințelor SE 
NICIODATĂ, în lume. nu s-a văzut un tablou mai revoltă- 
tor, mai dureros şi mai obraznic! 


e B : ână 
Conștienți de valul de probleme nesoluționate pană 


. . . .. Ci A ii l 
azi — şomaj, locuințe, datorii externe şi interne, salarii $ 
(continuare în pag.7) 


(continuare din pag. 6) 
pensii mizere, degradarea mediului, a infrastructurilor, a 
sistemului educativ, rata mortalităţii infantile — una dintre 
cele mai mari din Europa, analfabetismul real şi 
funcţional, corupția, prăbuşirea demografică, cinismul 
conducătorilor şi scandalurile în care sunt implicaţi, de-a 
valma, guvernanți, legiuitori, judecători şi instituţii, noi 
credem că nu se vor putea schimba toate acestea fără acea 
REINNOIRE NAȚIONALĂ pentru care au luptat 
martirii noştri. 


Noi credem că relele lumii româneşti nu se pot 
vindeca decât prin schimbarea profundă a fiecăruia dintre 
noi. lar acest lucru nu se poate împlini decât prin 
educaţie: 

- educaţia CREŞTINĂ: să-L recunoaştem, să-L 
iubim pe Dumnezeu şi să ne purtăm după învățăturile 
creştine; 

- educația NAȚIONALĂ: să ne iubim şi să învăţăm cum 
să ne cinstim patria şi pământul țării; să ne ferim şi să-i ferim 
pe copiii noştri de literatura comunistă care s-a ridicat contra 
lui Dumnezeu, contra Familiei, contra Proprietății, contra 
Armatei şi contra Unirii celei Mari a României; 

- educaţia SOCIALĂ, promovând sentimentele creştine 
de dreptate şi echitate socială şi setea de muncă creatoare; 

- educaţia FIZICĂ pentru că numai oamenii voinici şi 
sănătoşi vor putea munci şi apăra acest pământ şi, fireşte, 

- educaţia SANITARĂ pentru că-i mai uşor să te aperi de 
cât să te vindeci. 


ŞI. să nu uităm, că elementul decisiv al victoriei 
noastre este RUGĂCIUNEA: numai cu ajutorul lui 
Dumnezeu şi al forțelor spirituale vom putea împlini 
„schimbarea la față a României”. 


Noi credem, împreună cu lisus, că lumea nu poate 


fi condusă decât cu ajutorul „lui Dumnezeu în imperiul 
ADEVARULUI şi DREPTAŢII”. 


Noi credem, aşa cum ne învaţă sfintele evanghelii 


că numai dacă vom propovădui adevărul, vom fi liberi cu 
adevărat: . 


Noi nu promitem bani, posturi, locuri în Consiliile 


de Administrație sau simbrii uriaşe: PROMITEM 
DREPTATE! 


Noi nu promitem să-ţi facem ţie ceva ci promitem 
să muncim şi să luptăm pentru țara noastră; 


Noi credem că, mai presus de DREPTURILE 
CETĂȚENEȘTI, al căror respect îl vom impune, avem 
DATORII SACRE. faţă de ROMÂNIA: 


O mie de ani au pătimit strămoşii, s-au luptat şi 
murit cu gândul la această țară: o mie de ani au visat-o şi 
au aşteptat-o iar, astăzi, când Dumnezeu, ne-a dat-o, în 
loc să cădem în genunchi in faţa ei şi să ne închinăm ca la 
O icoană noi o furăm şi o jeluim! 

Cine vrea să lupte pentru DREPTATE şi pentru 
CINSTE să vină cu NOI; această țară cu pământ bun şi 
bogat este PROST GOSPODĂRITĂ! 


Vrem să reclădim, din suflete tari şi brațe vânjoase 
o țară puternică, o ROMÂNIE NOUĂ! 


Aşa să ne ajute DUMNEZEU! 


Având în vedere unele greşeli apărute la începutul 
campaniei electorale şi pentru evitarea lor în viitor, 
în cadrul Consiliului Politic din data de 6 mai 
2000 au fost luate următoarele hotărâri: 


Sancţionarea cu atenţionare a şefilor de filiale 
care nu au depus liste peâtru alegerile locale. 


La următoarea şedinţă pe ţară (vineri, 23 lunie 
2000) delegaţii vor prezenta rapoarte complete 
referitoare la rezultatul alegerilor. 


Materialele de propagandă pe plan local trebuie 
să obţină aprobarea conducerii partidului. 


Consiliul Politic al PPP 


Hotărârile Consiliului Director din 15.04.2000 


. Participarea tuturor filialelor PPP la 
alegerile locale. 

. Materialele de propagandă pentru campania 
electorală din acest an vor trebui aprobate de 
Consiliul Politic. 

. Termenul pentru colectarea observațiilor la 
Dosarul Mişcării Legionare se prelungeşte până la 1 
lulie 2000. 

LA] În luna lunie ac. se vor organiza două 
pelerinaje: 

8 lunie 2000 — Înălțarea Domnului (Ziua Eroilor) la 
BALACIU 

24 lunie 2000 — Sf. loan Botezătorul (Înfiinţarea 
Legiunii) la ȚIGĂNEŞTI şi TÂNCĂBEŞTI 

Că Întocmirea listelor pentru membrii 
definitivi ai PPP (acţiune de mare răspundere) se va 
realiza după alegerile parlamentare, dar înaintea 
ținerii Congresului al III-lea al PPP 


context politic 


Dan GHIŢĂ 


CAMPANIA pentru alegerile locale, ce se vor desfă- 
şura pe 4 iunie se află în plină desfăşurare. Peste 50 
de partide şi alianţe politice şi-au desemnat candidații 
pentru funcţiile de primar şi consilieri în cele aproape 
5700. de. localități ale României. După cum arată 
sondajele de opinie, atât mass-media cât şi populaţia 
manifestă un interes mai ridicat decât în trecut față de 
problemele locale. Se pare că există cel puțin două 
motive pentru această situație: în primul rând, în 
ultimii ani “a crescut. simţitor importanța acordată 
nivelului local şi judeţean. Potrivit Constituţiei 
României din 1991, administrația publică locală 
trebuie să se bazeze pe principiile descentralizării şi 
autonomiei locale, dar până de curând această 
prevedere avea un rol mai degrabă decorativ. Abia 
după 1997, în special la indicațiile organismelor 
europene, s-au făcut primii paşi pe calea 
descentralizării administrative (din păcate nu toți în 
direcția bună). Astfel a fost adoptată Legea finanţelor 
publice locale nr.189/1998 în baza căreia autorităţile 
locale pot colecta unele taxe şi impozite, a fost creată 
Agenţia Naţională pentru Dezvoltare Regională şi au 
început să fie derulate la nivel local diferite programe 
finanțate din fonduri europene. Aşadar, s-ar părea că 
sunt întrunite condiţiile care să permită o mai bună 
administrare la nivel local. Din păcate însă, realitatea 
e alta. Miliarde de lei şi zeci de milioane de euro sunt 
blocaţi sau risipiţi din cauza incompetenței unor 
primari care nu cunosc sau nu aplică legile, sau din 
cauza. conflictelor dintre primari şi consiliile locale. 
Mulţi primari au intrat din aceste cauze în atenţia 
presei pentru abuzurile săvârşite. Nu mai amintim 
acum despre regiile autonome care — funcţionând ca 
monopol de stat — se preocupă prea puţin sau deloc de 
asigurarea serviciilor publice pentru care au fost 
create. 
Al doilea motiv pentru care alegerile locale sunt 
privite cu mai multă atenţie ar fi apropierea (doar trei 
| luni distanță) de alegerile generale. Rezultatul lor ar 
putea oferi un model pentru desfăşurarea alegerilor 
| parlamentare din toamnă, dând ocazia partidelor să-şi 
| ajusteze strategia şi să-și retuşeze punctele slabe. 
Nu în ultimul rând, vor creşte interesul pentru alegeri 
şi recentele scandaluri politice care au influenţat (şi 
vor mai influența) această campanie. 


"> evident se depărteaz 


Alegerile Locale 2000 | RĂSPUNSURI LA SCRISORI 


Constantin IULIAN 


Doresc să răspund mai multor camarazi preocupați în mod deo- 

i rta partidului nostru. : 
i Ceata is care JULIUS EVOLA o face conducătorului 
Mişcării Legionare CORNELIU ZELEA e iza bla în 
publicația QUADRIVIO din Roma, la IN decembrie 1938, deci 
doar la câteva zile după odiosul asasinat, menționa: 

“A flându-mi intenţiile de la prietenii români care ne-au 
favorizat întâlnirea [martie 1938 n.n.], Codreanu E 
manifestă reala satisfacţie de a nu mai fi nevoit să-şi 
limiteze explicaţiile la formularea, valabilă îndeobşte pentru 
ziarişti, de naționalism constructiv, putând în schimb vorbi 
despre fundamentele spirituale ale Mişcării sale... ; 

Trebuie făcută deosebirea dintre partid şi mișcare iar apoi 
între latura exclusiv politică şi cea intrinsecă a unei mişcări 
— continuă Codreanu. Partidul este doar un mod de 
înfăţişare în condiţii de luptă date, astfel încât noi am avut 
mai multe partide, iar în momentul de față noi am considerat 
oportun să-l dizolvăm pe cel mai recent format, numit Totul 
pentru Țară, fără însă ca acestei manevre să-l corespundă 
vreo lichidare a Mişcării. De altfel, sarcina Mişcării nu este 
formularea de noi programe, ci crearea, proiectarea unui om 
nou, a unui nou mod de a fi. Tot restul rezultă de aici...” 

Aşadar partidul este doar un mod de a te înfățişa în condiţiile 
de luptă date, deci impuse de societate şi de legile acesteia la un 
moment dat. Dacă aceste condiții nu-ți permit să te înfățişezi 
aşa cum principiile ţi-o cer, poți renunţa la partid, îl poţi 
desființa şi reînființa atunci când condiţiile sunt altele, mai 
precis când condiţiile sunt favorabile, măcar în parte, idealului 
căruia te-ai dăruit şi pe care vrei să-l slujeşti. 

După cum se vede, condiţiile de afirmare în plan politic sunt 
cele care îngrădesc foarte mult faptele, realizările şi în ultimă 
instanță evenimentul istoric. Deci făptuim în funcţie de condiţii. 
Chiar dacă vrem să făptuim mai mult sau mai bine şi nu avem 
condițiile necesare, efortul devine zadarnic. Înțelegerea clară şi 
precisă a condițiilor de luptă reprezintă calitatea de bază pe care 
trebuie să 0 aibă cel ce lucrează în plan istoric. Lipsa acestei 
înțelegeri poate dăuna, poate duce la risipă de energie şi chiar la 
accident, 

Sunt situații şi momente când condițiile trebuie bruscate, 
consecința fiind jertfa totală 
riscul. Dar acestea sunt mo 
viața se clădeşte cu trudă şi 
moștenire spre a fi 

confundată excepția c 


şi imediată a celor ce îşi asumă 
mente de excepție. În mod normal 
răbdare pe ceea ce străbunii au lăsat 
mai bine întregului neam. Nu trebuie 
u normalul. Cine caută numai excepţiile, 
ă de normal şi ajunge un însingurat. 


Excepția îşi are şi ea rolul ei în istorie, dar trebuie înțeleasă ca 


atare. 


Aşadar atenție mare la "condiţiile de luptă date”. 


| i cit 18.04.00 
| 


NOUA RUSIE 


Analizând istoria Rusiei de-a lungul veacurilor 
putem observa că aceasta prezintă doua constante care o 
caracterizează. 

Expansionismul făcut în numele diverselor 
motive este una din aceste constante. S-au invocat rând 
pe rând eliberarea popoarelor creştine de sub stăpânirea 
otomană, panslavismul şi revoluția comunistă. Deşi 
motivele au variat, scopul politicii externe ruseşti a fost şi 
rămâne acelaşi: extinderea imperiului şi îndeplinirea 
celor ce sunt scrise în testamentul țarului Petru cel Mare. 

Extinzându-se mai întâi în dauna rămăşițelor 
Hoardei de Aur și apoi în dauna tuturor țărilor vecine, 
imperiul țarist se întindea din Alaska până în Polonia. 
Comunismul a reuşit să extindă acest imperiu până în 
inima însângerată a Europei. Afirmația sovietica 
conform căreia comunismul lupta împotriva 
imperialismului era deosebit de cinică din moment ce 
Uniunea 
Sovietica era 
cel mai mare 
imperiu din 
lume,  înglo- 
bând peste o 
suta de naţio- 
nalități  dis- 
tincte. 

A 
doua  carac- 
teristică a 
istoriei ruseşti 
sunt ciclurile 
acesteia, Este 
ca şi cum 
ruşii ar face 
doi paşi 
Inainte ŞI unul 
Inapoi, 
Perioadele de 


cuceriri par a fi urmate de perioade de declin economic şi 
politic care duc la pierderea anumitor teritorii. Domnia 
lui Ivan cel Ciroaznic a fost urmată de o perioada mai 
Putin astă în care Polonia şi Suedia au invadat o parte a 
Ieritoriului rusesc. Sub Petru cel Mare și mai târziu, sub 
“aterina cea Mare imperiul s-a extins din nou ajungând 
4 obțină mult râvnitul acces la mările Baltică si Neagră. 
n urma primului război mondial şi a războiului civil, 
SI a pierdut o parte din teritoriile cucerite în secolele 
anterioare Astfel Polonia, împărțită de Germania, 
WStro-U nuaria şi Rusia revine pe 

hartă, țările baltice îşi recapătă independenţa şi Basarabia 
se uneşte cu România. Acestui declin îi urmează victoria 
comunismului în cel de-al doilea război mondial care 
duce la instaurarea unui regim de teroare cruntă în 
Europa de Est. Națiuni întregi cum ar fi tătarii din 
Crimeea şi cecenii din Caucaz sunt deportate în Siberia. 
Acestea sunt însoţite de numeroşi români, letoni, estoni, 
lituanieni şi polonezi care sunt deportaţi din ţările lor de 
baştină pentru a spori numărul elementului rusesc. 
Căderea comunismului poate fi considerată ca 
pasul făcut înapoi aşa că întrebarea firească este: când va 
urma noua expansiune şi în dauna cui se va face? 
Noua Rusie, al cărei exponent este Vladimir 
Putin, prezintă o situație foarte îngrijorătoare pentru 
viitorul României. In primul rând, singura zonă în care s- 
ar putea extinde Rusia la ora actuală este zona de sud- 
vest adică exact în direcţia noastră. De ce? Foarte 
simplu: este singura zonă în care ruşii nu ar întâmpina o 
rezistență puternică şi deci singura zonă în care le-ar 
permite. fragilul lor buget să poarte un război. Să 
analizăm puţin 
situaţia vecinilor 
Rusiei. In 
extremul Orient, 
China este o 
putere militară 
deți-nătoare de 
arme nucleare 
ceea ce arată că 
Rusia nu şi-ar 
putea. per-mite 
un conflict cu 
țara miliar-dului 
de oameni. 
Afganistanul a 
dat o lecție 
dureroasă  mili- 
tarilor sovietici, 
o lecție pe care 
aceştia nu 0 vor 
uita prea curând. 
In Europa, Rusia ar avea două alternative: Polonia, care 
este deja membră a NATO şi România, care nu se află în 
nici un fel de alianță care să-i garanteze integritatea 
teritorială. Aşadar, o axa de genul Moscova-Minsk-K iev- 
Bucureşti-Belgrad nu este chiar atât de departe precum se 
pare, Şi asta mai ales dacă stânga comunistă va reveni la 
putere în noiembrie. Cu siguranță că vestul ar închide 
ochii aşa cum o face acum în Cecenia mulțumindu-se cu 
cine ştie ce asigurare. 
-va urma- 
Corneliu LUNGU 

REDESCOPERIREA 
UNEI COMORI: 


EMINESCU 


Sile IORDACHE 


Sunt întâmplări în viața unui neam ce impresionează şi 
care cu greu se lasă desluşite: o luptă importantă câştigată 
în ciuda tuturor aparențelor, ivirea unui voievod-erou în 
situaţii de criză ridicată, o jertfă sublimă a unor aleşi ai 
săi ori... naşterea unui Indrumător. Fiecare-n parte are 
valoarea sa, valoare ce se păstrează în timp în funcţiei de 
semnificațiile sale. Nici una însă nu atinge importanța 
apariţiei acelei conştiinţe ridicate care să poată răspunde 
cel mai bine întrebărilor — cine suntem şi care ni-i 
misiunea ca neam. 

Intr-o lume în care confuzia este la ordinea zilei, 
individul cât şi societatea în ansamblul ei, mai devreme 
sau mai târziu va simți nevoia întoarcerii “la fire şi 
dreptate”. Şi cum acest drum, al regăsirii de sine, nu este 
totdeauna uşor, pentru noi, românii, această misiune îi 
revine lui, românului deplin — Eminescu, 

Eminescu este cel care aduce lumină în sufletele 
noastre pustiite de îndoială şi neştiință, care indică şi 
lămureşte problema ca nimeni altul şi care arată drumul 
cel bun. Mai mult decât atât, geniul său iese în evidență 
mai ales în momentul în care imensa sa trăire şi cumplitul 
său zbucium se transmit într-o oarecare măsură celor ce-l 
studiază și-l caută cu inimă bună. Astfel, Eminescu e viu, 
treaz şi puternic în noi; e cel care-ţi inspiră încredere şi 
curaj. Vorba lui Petre Ţuţea tinde să cuprindă de-acum un 
mare adevăr: “Dacă se va întâmpla ceva bun în țara asta, 
datorită lui Eminescu se va întâmpla, dacă nu — ne ducem 
de râpă; şi eu cred că nu ne ducem de râpă”. 

“Suntem zăpăciți, nu mai ştim ce să voim, ce să facem, ce 
să primim, ce să respingem, în cine să ne încredem; nu ne 
mai înţelegem şi nu ne mai auzim unii pe alţii: ne trebuie 
o idee care să limpezească toate capetele şi să ne 
împreune pe toți la lucru” — sunt cuvinte spuse parcă, mai 
mult ca oricând, pentru vremurile de azi. Nici una din 
marile personalităţi ale culturii noastre naţionale nu 
reuşeşte să fie mai apropiată de problemele actuale ale 
noastre. ale românilor, ca Eminescu, Ne întrebăm în 
Situaţia dată — vremurile sunt aceleaşi ori Eminescu este 
deasupra vremurilor? (...) 

Lecţiile cele mai preţioase ale lui Eminescu, lecţii ținute 
peste veac de la inimă la inimă, sunt însă cele despre 
iubire. lubirea de neam, de trecut, de obiceiuri, de 


poporul cel mult chinuit. Iubirea e totul; numai în iubire ţi 
se dezvăluie întregul miracol de existență a poporului 
românesc. De altfel, nu este alt impuls spiritual care să-l 
fi stârnit pe Eminescu decât dragostea de neam. Aceasta 
i-a dat puterea de a rezista când singur trezindu-se de 
multe ori în luptă, n-a deznădăjduit: “Nu cu fraze și 
măguliri, nu cu garde naţionale de florile mărului se 
iubeşte şi se creşte nația adevărată. Noi o iubim aşa cum 
este, cum a făcut:o Dumnezeu, cum a ajuns prin 
suferințele seculare până în zilele noastre. O iubim sans 
phrase...; dar o iubim fără a-i cere nimic în schimb, nici 
chiar încrederea ei, atât de lesne de indus în eroare, nici 
chiar iubirea, îngrădită azi la lucruri străine şi la oameni”. 
Sunt fragmente de înaltă trăire şi duioşie, caracteristică 
spiritelor alese. A urma o altă cale decât aceasta, a iubirii 
şi-a dăruirii totale, nu înseamnă altceva decât rătăcire — 
“e mică țărişoara noastră, îi sunt strâmte hotarele, 
greutățile vremurilor au ştirbit-o; dar această țară MICĂ ŞI 
ştirbită e ţara noastră, e țara românească, e patria iubită a 
oricărui suflet românesc; într'însa găsim toate putințele 
dezvoltării întocmai ca într'una oricât de întinsă”. 

MÂNDRIA DE A FI ROMÂN? 


pan GHIȚĂ | sia 
Se pare că tendinţa de “corectitudine politică”, o 


;deologie pe cale de a fi implementată şi la noi, reduce 
sentimentul naţional la o singură idee: mândria de a fi 
român. Toate celelalte componente ale acestui complex 
de sentimente fundamentale sînt respinse cu repulsie ca 
fiind agresive şi intolerante. 

Dar mândria de a fi român este tocmai factorul 
“ coroziv care în timp ştirbeşte acest sentiment. Nu insist 
asupra faptului că mândria este un păcat capital. Ajunge 
să te uiţi în jur ca să-ți dai seama că a fi mândru de ceea 
ce vezi, de oamenii de care te ciocneşti pe stradă este un 
impuls complet străin de ființa ta. Din punct de vedere 
economic şi social, dar mai ales în planul spiritual 
România se află într-un grav proces de degradare. Chiar 
dacă am lua drept referință perioada interbelică, ne dăm 


AQUAFORTE 


ePrin sloganuri şi iluzii utopice 

“Democrația modernă i-a denaturat omului 

| conştiinţa, derutându-i în mod barbar rațiunea 

| şi spiritul creator până la inserţie: i-a spălat 

creierul de orice prejudecată, l-a otrăvit cu 

| promisiuni de noi ordini economice şi de 

conviețuire mondială; l-a frustrat de libertate, 

l-a corupt, l-a demoralizat şi înrăit prin vicii 

| şi exploatare legală, machiavelică, până la 

| tirania ce se înscăunează şi se întinde ca o 

infuzie, poluând orizontul nesfârşit al unei 
vieţi reci, plină de sărăcie şi disperare. 

+ Politicienii reuşesc să se înscrie şi 

să iasă întotdeauna premianţi la “concursul 


pentru îmbogăţire” iar electoratul la rândul 
său plătește taxa “vizionării şi audierii” 


spectacolului prin punerea  ştampilei, 
indiferent dacă ulterior are sau nu mustrări de 
| conştiinţă. 
*  Votule semnătură în alb... 


Simion GIURGECA 


seama cît rău ne-au făcut un război mondial devastator, 
45 de ani de comunism şi zece ani de “tranziţie”. Cum 
putem fi mândri de ce am ajuns? Şi cît de departe 
suntem măcar de'românii din perioada interbelică, dacă 
nu de cei de acum patru, cinci secole, de care într-adevăr 
am avea motive să fim mândri. 

“Sunt mândru că sînt român” este lozinca 
omului pasiv, leneş care cel puţin în planul spiritualității 
naționale îşi impune un plafon comod spre a nu se obosi 
să urce mai sus. Lozinca omului care se bălăceşte în 
noroiul călduț de la mal de frica de a da piept cu valurile 
amenințătoare din larg. Trebuie să ne facem curaj şi să 
ne desprindem de apele tulburi care ne îmbie la 
toropeală. Să ne luptăm cu fiecare val care ne apare în 
faţă. Să trecem strângând din dinţi prin apele reci ale 
adâncului. Şi abia după ce vom fi ieşit cu bine la celălalt 
mal ne va fi îngăduit să ne uităm înapoi. Atunci vom 
putea să fim mândri că suntem români. Pentru că 
românul de care să fim mândri — acolo se află. 

Susţinere : 
"Eu cu cine votez?" 


Noi credem aşa cum ne învaţă 
sfintele evanghelii că numai, dacă 
vom. propovădui ADEVARUL, vom 
fi liberi cu adevărat; 

Noi nu promitem bani, posturi, 
locuri în Consiliile de Administraţie 
sau simbrii uriaşe: PROMITEM 
DREPTATE! 

Noi nu promitem să-ți facem ţie 
ceva ci promitem să muncim şi să 
luptăm pentru țara noastră; 

Noi credem că, mai presus de 
DREPTURILE  CETĂȚENEŞTI, al 
căror respect îl vom impune, avem 
DATORII SACRE faţă de ROMANIA 


Partidul 
PENTRU PATRIE 


Dragi cititori, 
„m. Se apropie tot felul de alegeri... apropo, "eu cu 
cine votez?" 

La această întrebare fiecare trebuie să răspundă 
singur, funcție de simțămintele proprii. Deci, nu vă 
vom spune noi cu cine şi cum să votaţi. Nu avem 
dreptul şi nici n-ar fi corect. Dorim însă să vă 
împărtăşim orientarea membrilor redacției Sfarmă 
Piatră către Partidul PENTRU PATRIE (PPP). 
Fără prea multă vorbărie fără rost, este formațiunea 
cea mai apropiată de idealurile noastre. FOARTE 
APROAPE! 

Deci, toată susținerea noastră Partidului PENTRU 
PATRIE! Să dăm TOTUL PENTRU ŢARĂ! 


http://sfarmapiatra.hypermart.net/ 


Dragi cititori, 
Acest ziar doreşte să îşi asume, pe lângă rolul de curier 
informativ, şi pe acela de tribună de la care cititorii săi, în 
special cei tineri, să îşi poată exprima deschis punctele de 
vedere. 

În acest sens, în paginile Curierului îşi vor găsi loc cele mai 
ințeresante analize, comentarii, idei şi informaţii din țară din 
domenii precum: 

e Politică internă 


e Economie 

e Politică externă Editor: Partidul PENTRU PATRIE 
5 ; Redactori: Sile IORDACHE 

+ Istorie națională Dan GHIȚĂ 

e Cultură e Articolele neacceptate, pentru 

e Spiritualitate creştină publicare, nu se restituie. 

+ Noua Ordine Mondială e Opiniile exprimate în articole 

e Democraţie aparțin autorilor. 


e Manuscrisele primite la redacție 
nu se restituie. 

e Corespondenţă: 

Partidul PENTRU PATRIE, C.P. 8-27, 

Bucureşti 

e e-mail: dan.ghita(ahome.ro 

Tipărit la Tipografia 

ELISAVAROS; Tel.: 223.84.60 | 


e  Naţionalism 

Şi lista poate continua... 

Aşadar, vă invităm pe toți cei care aveţi ceva de spus să ne 
scrieţi pe adresa: 


ScrICH PC AO £——— 


Sau pe e-mail: dan.ghita(home .ro 


